سلوى القطريب

سلوى القطريب (1953 - 2009) Salwa Al-Katrib, كانت ممثله و مطربه لبنانيه.

 حياتها 
اتولدت سنة 1953. اتلمذت على ايد والدها صليبا القطريب عازف العود اللبنانى, بدت حياتها الفنيه ف المسرح الغنائى, بعدها انطلقت و شكلت مع روميو لحود ثنائى.

 وفاتها 
اتجوزت سلوى من ناجى لحود شقيق روميو و جابت منه الفنانه (الين لحود). سنة 2009 اتصابت بجلطه دماغيه و اتوفت ف مستشفى اوتيل ديو.

 اعمالها 
قدمت كتير من الاغانى المميزه زى (حول ياخيال الليل), (استاذ الابجديه), (طال السهر) و (ليالى العيد) ف السبعينات و التمانينيات.

شاركت سلوى ف المدرسه الرحبانيه و اختارت المسرح دربا ليها و قدمت عدد من المسرحيات زى مسرحية (سنكف سنكف) سنة 1974 مع طونى حنا و آلان مرعب و جورجيت رزق. و قدمت مسرحية (بنت الجبل) مع الفنان المسرحى انطون كرباج سنة 1977. و مسرحية (اوكسجين) مع الفنان ايلى شويرى, و مسرحية (حكايه امل) 1982 مع غسان صليبا, و مسرحية (الاميره زمرد و ياسمين) بمشاركة الفنان ملحم بركات.

سنة 1998 قدمت الجزء التانى من مسرحية (ياسمين) ضمن مهرجانات بعلبك, و لحن ليها كبار الملحنين اللبنانيين زى (زكى ناصيف و ايلى شويرى وملحم بركات). فى وقت متاخر من مشوارها الفنى فضلت سلوى الابتعاد عن الاضواء او الظهور فى وسايل الاعلام,و اكتفت بتقديم تراتيل دينيه ف مناسبات معينه, و ابتعدت فى اواخر حياتها نهائيا عن الغناء و المسرح.

تمثيل :

ليالى شهرزاد
1980 - مسلسل
(شهرزاد, نعمه, عزيزه, ورد الاكمام, الاميره ماى, بثينه, نزهه الزمان, شمس النهار)

ياسمين
1977 - مسرحيه

بنت الجبل
1977 - مسرحيه

اسمك بقلبى
1977 - مسرحيه
(سلوى)

الاميره زمرد
1976 - مسرحيه
(زمرد)

سنكف سنكف
1974 - مسرحيه

المحطه
1973 - مسرحيه
(سلوى)

 لينكات برانيه    

 مصادر 



تصنيف:مواليد 1953
تصنيف:وفيات 2009
تصنيف:مغنيات لبنانيات
تصنيف:ممثلات لبنانيات
تصنيف:مسيحيين لبنانيين